મહારાષ્ટ્રમાં આ દિવસને શ્રાવણી અથવા નારીયેળી પૂર્ણિમારુપે મનાવવામાં આવે છે. આ દિવસે પુરુષો વહેતા પાણીમા શ્રીફળ અર્પણ કરી નદી તટે પૂજાવિધિ સાથે પોતાની જનોઈ બદલે છે. એક પૌરાણિક કથા અનુસાર અદિતીના પુત્રો દેવો અને દિતિના પુત્રો દૈત્યો વચ્ચે યુદ્ધ દરમિયાન જ્યારે દેવો નબળા પડવા લાગ્ય ત્યારે ભયભિત દેવોને ઇંદ્રાણીએ રક્ષાસૂત્ર બાંધી અભય વરદાન આપ્યું હતું. ત્યારથી રક્ષાસૂત્ર કે રાખડી એ રક્ષાબંધનનું મુખ્ય તત્વ છે. જોકે રક્ષા બંધન ફક્ત ભાઈ-બહેનના સંબંધોનું પર્વ નથી. તેમાં ગુરુ-શિષ્ય, પતિ-પત્ની પણ રાખડી બાંધી શકે છે. આ તહેવારનો મૂળ હેતું બે વ્યક્તિઓ વચ્ચે અતૂટ અને નિર્મળ સંબંદને મજબૂત કરવાનો છે.